钦定古今图书集成/理学汇编/学行典/第184卷 > 王述
## 钦定古今图书集成/理学汇编/学行典/第184卷 > 王述

按《周书王罴传》：“罴孙述，字长述，少聪敏，有识度。年八
岁，太祖见而奇之，曰：‘王公有此孙，足为不朽’。即以为
镇远将军，拜太子舍人，以祖忧去职。述幼丧父，为罴
所鞠养。及居丧，深合礼度。于时东西交争，金革方始，
群官遭丧者，卒哭之后，皆起令视事。述请终礼制，辞
理恳切。太祖命中使就视，知其哀毁，乃特许之。丧毕”，
袭爵扶风郡公，累迁上大将军。